ROGERIVS permissione diuina Bituricensis Archiepiscopus, Vniuersis Christi fidelibus salutem in Domino sempiternam. Noueritis quod de licentia  mādato sanctissimi in Christo Patris Domini nostri, Domini Clementis, digna Dei prouidentia Papæ sexti. Nos vna cum reuerendis in Christo patribus domnis Capitulien. Augustinorum,  Saulonien. Prædicatorū Ordinis Episcopis,  quamplurimis Abbatibus, Prælatis  personis Ecclesiasticis ad hæc vocatis,  insimul in Ecclesia Siluiniacensi Cluniacensis Ordinis Claromontensis diocesis, congregatis, venerabile corpus almi Confessoris B. Odilonis, de loco in quo hactenus ibidem tumulatum extitit, solemniter releuauimus, iuxta sacrosanctæ Romanæ Ecclesiæ traditam nobis formam, ordinationem atque modum, ac ipsius S. Confessoris caput,  alia corporis membra vidimus,  propriis manibus tetigimus, tenuimus,  palpauimus,  eadem in capsa posuimus,  recōdidimus honorifice  decenter. Nos enim pensatis huiusmodi sancti Confessoris meritis, quæ nos ad sui reuelationem adduxerunt deuote,  attraxerunt: cupientes totis viribus incrementum laudis,  honoris eiusdē exercere, vt a Christi fidelibus congruis honorib.  laudib. decoretur,  etiam veneretur, necnō vt Ecclesia memorata, eo libentius causa deuotionis, ab ipsis Christi fidelibus visitetur, ac etiam frequentetur, de omnipotentis Dei misericordia,  beatorum Petri  Pauli Apostolorum,  beati Stephani Protomartyris patroni nostri, eius authoritate confisi omnibus vere pœnitentibus  confessis, qui in eiusdem almi Confessoris festiuitatibus,  specialiter in die releuationis eiusdem,  per ipsius octauas, ipsam Ecclesiam annis singulis visitauerint, quadraginta dies de iniunctis sibi pœnitentiis futuris,  perpetuis temporibus duraturis, misericorditer in Domino relaxamus. Præterea volumus,  concedimus de speciali gratia, quod quilibet Prædicator, qui in Ecclesia præfata populo ibidem existenti verba diuina prædicabit, omnibus vere pœnitentibus  confessis, qui in prædicatione eiusmodi præsentes extiterint, ex parte  authoritate nostra viginti dies de indulgentia concedere valeat,  conferre, quando  quotiescumque prædicationis officium contigerit exercere. In quorum omnium testimonium præsentes litteras fecimus munimine nostri sigilli roborari. Datum apud Tolon. Claromontensis diocesis, nostram Prouinciam visitantes, die XXI Iunij. Anno Domini MCCCXLV. Signatum, Guillermus Vincenti. Vide supra Diplomata quorundam Pontificum de Translatione corporis S. Maioli. prædecessoris B. Odilonis pag. 309.